**SIA „Jēkabpils reģionālā slimnīca”**

**VIDĒJĀ TERMIŅA DARBĪBAS STRATĒĢIJA   
2015. – 2019. GADAM**

**2015**

**Jēkabpils**

**SATURS**

IEVADS 3

Vispārīga informācija 3

1. AMBULATORĀ DARBA RĀDĪTĀJI 8

1.1. Ambulatorā darba galveno rādītāju dinamika 8

1.2. Veiktās aktivitātes primārās veselības aprūpes sniegto pakalpojumu efektivitātes uzlabošanai 12

2. STACIONĀRA DARBA RĀDĪTĀJI 14

2.1. Stacionārās ārstniecības iestādes galveno rādītāju raksturojums 14

2.2. Veiktās aktivitātes stacionāra darbības efektivitātes uzlabošana 17

2.3. SVID analīze 19

3. ATTĪSTĪBAS STRATĒĢIJA 21

3.1. Plānotie pasākumi un stratēģiskās attīstības virzieni ambulatorās darbības uzlabošanai 21

3.2. Plānotie pasākumi un stratēģiskās attīstības virzieni stacionāra darbības uzlabošanai 22

3.3. Plānotie pasākumi un stratēģiskās attīstības virzieni atbilstoši latvijas nacionālajā attīstības plānā 2014.-2020. gadam izvirzītajiem prioritāriem virzieniem veselības attīstības jomā 22

NĀKOTNES IZREDZES UN TURPMĀKĀ ATTĪSTĪBA 25

PIELIKUMI 26

1.pielikums. Plānotais peļņas/zaudējumu aprēķins 2015.-2019.gadam 27

2.pielikums. Plānotā bilance 2015.-2019.gadam 28

3.pielikums. Plānotās naudas plūsmas pārskats 30

4.pielikums. Indikatīvais projektu saraksts 32

# Ievads

Veselības aprūpes pakalpojumi Latvijā un arī Jēkabpils plānošanas vienībā nepārtraukti attīstās un pilnveidojas.

Stratēģiskais plāns ir SIA „Jēkabpils reģionālās slimnīcas“ galvenais plāns, kas ietver lēmumus par resursu sadali, prioritātes virzieniem un aktivitātēm, lai sasniegtu stratēģiskos mērķus. Tas ietver detalizētas aktivitātes, lai sasniegtu izvirzītos mērķus. Stratēģiskais plāns paredz, kā izmantot rīcībā esošos resursus, kādas aktivitātes jāveic tuvāko piecu gadu laikā.

SIA „Jēkabpils reģionālā slimnīcas” vidējā termiņa darbības stratēģija 2015. – 2019.gadam (turpmāk – plāns) ir dokuments, kas izstrādāts saskaņā ar Jēkabpils reģionālās slimnīcas attīstības, paplašināšanas un rekonstrukcijas projekta koncepciju un pamatojoties uz nepieciešamību uzlabot iedzīvotāju veselības aprūpi un racionāli izmantot Sabiedrības budžeta līdzekļus, nodrošinot iedzīvotājiem pieejamu, kvalitatīvu, ilgtspējīgu un taisnīgu veselības aprūpi.

Pirms stratēģijas plāna izveides tika novērtēti un analizēti SIA „Jēkabpils reģionālā slimnīcas” ambulatorā un stacionāra darba rādītāji.

Plāns apkopo priekšlikumus Sabiedrības aktuālo jautājumu risināšanai.

Plāns ietver konkrētus uzdevumus un termiņus, kā arī dod iespēju šajā formātā koriģēt plānu atkarībā no nākotnes ekonomiskās situācijas un izaicinājumiem.

## Vispārīga informācija

**Uzņēmums:** Sabiedrība ar ierobežotu atbildību „Jēkabpils reģionālā slimnīca”, vienotais reģistrācijas Nr. 50003356621; juridiskā adrese: Andreja Pormaļa iela 125, Jēkabpils, LV5201

**Pārvaldes institūcija:** Valde trīs cilvēku sastāvā: Valdes priekšsēdētājs Ivars Zvīdris, Valdes locekļi: Ruta Miķelsone, Gunta Dābola

**Dalībnieks un pamatkapitāls:** Jēkabpils pilsētas pašvaldība, reģ. Nr.90000024205, kapitāldaļu īpašnieks 100% apmēra, adrese: Brīvības iela 120, Jēkabpils, LV5201. Pamatkapitāls uz 31.12.2014. ir 2541493 EUR, kas sastāv no 2541493 kapitāla daļām ar nominālvērtību 1 EUR. Pamatkapitāls sastāv no: 2007.gadā izdarīta mantiskā ieguldījuma 1084386 EUR un naudas ieguldījuma 170745EUR; naudas ieguldījuma 2008.gadā 247011 EUR, 2009.gadā 203656 EUR, 2010.gadā 25043 EUR, 2012.gadā 27746 EUR, 2013.gadā 492386 EUR, 2014.gadā 290522 EUR.

**Darbības veids:** SIA „Jēkabpils reģionālā slimnīca”, darbojas kopš 1912.gada, LR Uzņēmumu reģistrā kā sabiedrība ar ierobežotu atbildību reģistrēta 1997.gada 01.septembrī. Pamatdarbība ir cilvēku veselības aizsardzība – sniedz valsts garantētās medicīniskās palīdzības apjomā ietilpstošos primārās un sekundārās veselības aprūpes pakalpojumus, kurus saskaņā ar noslēgtajiem līgumiem apmaksā LR Nacionālais veselības dienests un daļēju samaksu veic arī pakalpojuma saņēmēji – pacienti.

Veselības aprūpes pakalpojumu tirgū SIA „Jēkabpils reģionālā slimnīca” vieta ir noteikta kā „reģionālā daudzprofilu neatliekamās palīdzības slimnīca” saskaņā ar MK apstiprināto veselības aprūpes struktūrplānu.

Sabiedrība sniedz arī maksas medicīnas pakalpojumus, kā arī veic saimniecisko darbību: telpu noma un telpu uzturēšana, apkures, transporta, veļas mazgāšanas pakalpojumi.

**Darbības jomas:** SIA “Jēkabpils reģionālā slimnīca” kā daudzprofilu neatliekamās medicīniskās palīdzības slimnīca nodrošina visaptverošu sekundāro medicīnisko palīdzību šādām administratīvajām teritorijām:

1. Jēkabpils veselības aprūpes pakalpojumu plānošanas vienība
   1. Aknīstes novads
   2. Jēkabpils
   3. Jēkabpils novads
   4. Krustpils novads
   5. Salas novads
   6. Viesītes novads
2. Madonas veselības aprūpes pakalpojumu plānošanas vienība
   1. Cesvaines novads
   2. Ērgļu novads
   3. Lubānas novads
   4. Madonas novads
   5. Varakļānu novads
3. Preiļu veselības aprūpes pakalpojumu plānošanas vienība
   1. Aglonas novads
   2. Līvānu novads
   3. Preiļu novads
   4. Riebiņu novads
   5. Vārkavas novads
4. Rēzeknes veselības aprūpes pakalpojumu plānošanas vienība
   1. Rēzekne
   2. Rēzeknes novads
   3. Viļānu novads
5. Aizkraukles veselības aprūpes pakalpojumu plānošanas vienība
   1. Aizkraukles novads
   2. Jaunjelgavas novads
   3. Kokneses novads
   4. Neretas novads
   5. Pļaviņu novads
   6. Skrīveru novads

Atsevišķos gultu profilos (Austrumlatvijas perinatālās aprūpes centrs) arī terciāro veselības aprūpi Daugavpils, Krāslavas, Ludzas novada iedzīvotājiem, kopumā 416 tūkstošiem cilvēku.

SIA “Jēkabpils reģionālā slimnīca” sniedz arī maksas medicīniskos pakalpojumus un citus pakalpojumus pēc Sabiedrības izstrādātajiem maksas pakalpojumu izcenojumiem. Sabiedrības galvenie komercdarbības veidi: veselības aizsardzība, slimnīcu darbība, ārstu prakse, sociālā aprūpe, fiziskās labsajūtas uzlabošana, slēgtās ēdnīcas un gatavo ēdienu piegāde, sava nekustamā īpašuma izīrēšana un iznomāšana.

SIA “ Jēkabpils reģionālā slimnīca” pamatdarbības vieta ir Jēkabpilī, A. Pormaļa ielā 125. Uzņēmuma darbība notiek ēku kompleksā, ko veido 12 ēkas.

Jēkabpils reģionālā slimnīca sastāv no sekojošām struktūrvienībām:

I. Stacionārās daļas ar 263 gultām šādos profilos:

* Terapijas
* Infekcijas
* Ķirurģijas
* Traumatoloģijas
* Uroloģijas
* Dzemdību
* Ginekoloģijas
* Tuberkuloze
* Nervu
* LOR
* Bērnu
* PAC
* Reanimācija
* uzņemšanas nodaļas, kurā tiek nodrošināta primārā veselības aprūpe – ārstu pediatru dežūras brīvdienās un svētku dienās,

II. Ambulatorās daļas (t.sk. zobārstniecība) – Jēkabpilī, Stadiona ielā 1.

III. Dienas stacionāra daļas ar 25 gultām šādos profilos:

* traumatoloģija, ortopēdija,
* vispārējie ķirurģiskie pakalpojumi’
* neiroloģisko un iekšķīgo slimību ārstēšana,
* otolaringoloģija bērniem,
* otolaringoloģija pieaugušajiem,
* hemodialīze.

Veselības aprūpes pakalpojumi tiek nodrošināti 43 sertificētās specialitātēs (skat. 1.tab.)

1. tabula

**Sertificētie medicīnisko pakalpojumu sniedzēji SIA „Jēkabpils reģionālajā slimnīcā**

| **Nr. p.k.** | **Specialitātes nosaukums** | **Speciālistu skaits** |
| --- | --- | --- |
|  | pneimonologs | 1 |
|  | endokrinologs | 1 |
|  | nefrologs | 1 |
|  | neonatologs | 3 |
|  | bērnu infektologs | 1 |
|  | bērnu pneimonologs | 1 |
|  | mikrobiologs | 1 |
|  | gastrointestinālā endoskopija | 1 |
|  | elektrokardiogrāfija | 2 |
|  | fiziskās slodzes testi ar EKG | 2 |
|  | ehokardiogrāfija | 2 |
|  | neirosonoloģiskā izmeklēšana | 1 |
|  | virspusēji novietoto vēdera dobuma orgānu un asinsvadu US | 3 |
|  | ultrasonogrāfija dzemdniecībā un ginekoloģijā | 4 |
|  | neirosonogrāfija jaundzimušajiem un zīdaiņa vecuma bērniem | 1 |
|  | podologs | 1 |
|  | internists | 8 |
|  | ģimenes (vispārējās prakses) ārsts | 1 |
|  | ķirurgs | 6 |
|  | urologs | 1 |
|  | traumatologs, ortopēds | 3 |
|  | ginekologs, dzemdību speciālists | 6 |
|  | pediatrs | 10 |
|  | anesteziologs, reanimatologs | 6 |
|  | psihiatrs | 2 |
|  | neirologs | 3 |
|  | oftalmologs | 2 |
|  | otolaringologs | 2 |
|  | infektologs | 1 |
|  | dermatologs, venerologs | 1 |
|  | narkologs | 1 |
|  | laboratorijas ārsts | 3 |
|  | radiologs diagnosts | 4 |
|  | patologs | 1 |
|  | tiesu medicīnas eksperts | 1 |
|  | neatliekamās medicīnas ārsts | 1 |
|  | kardiologs | 2 |
|  | fizikālās un rehabilitācijas medicīnas ārsts | 1 |
|  | bērnu neirologs | 1 |
|  | transfuziologs | 1 |
|  | fizioterapeits | 3 |
|  | ergoterapeits | 1 |
|  | audiologopēds | 1 |
|  | Kopā | **99** |

**Slimnīcas sastāvā papildus ietilpst šādas sertificētas struktūrvienības:**

* laboratorija (klīniskās, bioķīmiskās, hematoloģiskās, seroloģiskās, imūnhematoloģiskās un bakterioloģiskās analīzes) akreditēta atbilstoši LVS EN ISO 15189:2008 standarta prasībām sekojošā sfērā: no cilvēka iegūta materiāla imūnhematoloģiskā un klīniski ķīmiskā izmeklēšana;
* asins sagatavošanas nodaļa;
* asins kabinets;
* operāciju bloks;
* vizuālās diagnostikas nodaļa izmeklējumi:
  + rentgenoloģiskie,
  + ultrasonogrāfijas,
  + asinsvadu duplekss skenēšanas,
  + kompjūtertomogrāfijas.

Siemens 128 rindu datortomogrāfs – SOMATOM Perspective nodrošina augstas kvalitātes pakalpojumus un uzticamus klīniskos rezultātus (2013. gada sākumā tas bija viens no pirmajiem šāda veida firmas Siemens datortomogrāfiem visā Baltijas reģionā).

* funkcionālās diagnostikas nodaļa:
  + elektrokardiogrāfija,
  + veloergometrija,
  + Holtera monitorēšana ritmam un spiedienam
  + būtu nepieciešama elektroencefalogrāfiskā izmeklēšana.
* endoskopijas nodaļa:
  + videogastroskopija,
  + videokolonoskopija,
  + bronhoskopija,
  + būtu nepieciešama fibrobronhoskopija.
* saimnieciskais dienests (ēdināšanas bloks, veļas mazgātava, katlu māja).

SIA “Jēkabpils RS” saimnieciskais dienests nodrošina kvalitatīvus, savlaicīgus pakalpojumus un zemas slimnīcas saimnieciskās izmaksas.

# 1. Ambulatorā Darba rādītāji

## 1.1. Ambulatorā darba galveno rādītāju dinamika

Valsts politiku veselības aprūpes pakalpojumu pieejamības nodrošināšanā realizē Nacionālais veselības dienests, kuras galvenais uzdevums ir administrēt budžeta finanšu līdzekļus, kā arī slēgt līgumus par valsts apmaksāto veselības aprūpes pakalpojumu sniegšanu ar ārstniecības iestādēm, nodrošināt veselības aprūpes pakalpojumu pieejamību, veikt samaksu par veselības aprūpes pakalpojumiem, kā arī ambulatoriskajai ārstniecībai paredzētiem medikamentiem, medicīnas iekārtām un precēm

Ambulatorā daļa ietilpst slimnīcas sastāvā, tai skaitā zobārstniecība. Sekundārās medicīniskās aprūpes pakalpojumus nodrošina ārsti speciālisti 20 specialitātēs: endokrinologs, traumatologs, ķirurgs, neirologs, otorinolaringologs, dermatovenerologs, urologs, oftalmonologs, nefrologs, psihiatrs, onkologs ķimijterapeits, kardiologs, ginekologs, bērnu pneimonologs, audiologopēds, ergoterapeits, fizioterapeits fizikālās un rehabilitācijas medicīnas ārsts, ftiziopneimonologs un bērnu neirologs.

Sekmīgi darbojas Rehabilitācijas nodaļa, kurā strādā multidisciplināra komanda.

Izveidota veiksmīga sadarbība ar mājas aprūpes pakalpojumu sniedzējiem.

Primārās veselības aprūpes pakalpojumu sniegšanu nodrošina dežūrārsti pediatri.

2. tabula

**Ambulatorais darbs laika periodā no 2010.– 2014. gadam**

|  |  |  |  |  |  |
| --- | --- | --- | --- | --- | --- |
| Darbības rādītājs | 2010 | 2011 | 2012 | 2013 | 2014 |
| Pieņemto pacientu skaits | 105257 | 96503 | 82467 | 91314 | 96496 |
| Ambulatorās ķirurģiskās operācijas | 1095 | 1610 | 1433 | 1640 | 1506 |
| Profilaktiski izmeklēto sieviešu skaits (25–70 gadi) | 2062 | 1537 | 2543 | 2988 | 2388 |
| Fizikālās terapijas kabineta darbība | 9796 | 9194 | 10523 | 14418 | 14268 |
| Rehabilitācijas kabineta darbība | 4646 | 4688 | 3943 | 5526 | 7803 |
| Endoskopiju kabineta darbība | 1640 | 1475 | 2140 | 2046 | 2052 |
| Laboratorijas darbība | 195473 | 234954 | 225554 | 382529 | 332441 |
| Funkcionālās diagnostikas kabineta darbība | 7058 | 6207 | 6452 | 15660 | 15512 |
| Rentgendiagnostiskais darbs | 21741 | 22011 | 20744 | 27410 | 26814 |
| Skaitļotājtomogrāfija | 5874 | 6259 | 5935 | 10509 | 11884 |
| Ultraskaņas diagnostika | 2256 | 2272 | 6317 | 9165 | 11689 |

Slimnīca nodrošina sekundārās ambulatorās veselības aprūpes pakalpojumu pieejamību ikvienam pacientam.

Taču, ņemot vērā ierobežoto finansējuma apjomu, sekundārajā ambulatorajā aprūpē veidojas rindas pie speciālistiem un diagnostiskajiem izmeklējumiem (skat 2.tabulu).

3.tabula

**Pārskats par rindas garumu plānveida ambulatoro pakalpojumu saņemšanai uz 2015. gada 1.februāri**

|  |  |
| --- | --- |
| Veselības aprūpes pakalpojuma veidi | Pacientiem paredzamais gaidīšanas laiks rindā (dienas) |
| Endokrinologs | 12 |
| Ginekologs | 0 |
| Kardiologs | 40 |
| Urologs | 50 |
| Nefrologs | 88 |
| Datortomogrāfija | 11 |
| Ehokardiogrāfija | 34 |
| Holtera monitorēšana | 80 |
| Veloergometrija | 49 |
| Fibrogastroskopija | 12 |
| Osteodensitometrija | 11 |
| Astmas kabinets | 19 |
| Otolaringoloģija bērniem dienas stacionārā | 22 |
| Otolaringoloģija pieaugušajiem dienas stacionārā | 29 |
| Audiologopēds | 30 |
| Fizioterapeits | 10 |
| Vispārējā masāža bērniem | 15 |

### 1. attēls. Ambulatori pieņemto pacientu skaita dinamikā laika periodā no 2010. – 2014. gadam

Salīdzinot 2012. gada ambulatoro apmeklējumu skaitu ar 2010. gadu vērojams tā samazinājums. Tas tāpēc, ka iedzīvotāji biežāk šajā periodā apmeklē ģimenes ārstu nekā speciālistus. Bet sākot ar 2012. gadu, pacienti ir biežāk sākuši apmeklēt ambulatoros speciālistus, jo paplašināts tiešās pieejamības speciālistu loks un nav nepieciešams ģimenes ārsta nosūtījums.

Apmeklējumu skaits vienā aprūpes epizodē pie speciālistiem, salīdzinoši ar iepriekšējiem gadiem, turpina samazināties – no 1,2 apmeklējumiem 2010. gadā līdz 1,1 apmeklējumiem 2014.gadā, kas nozīmē, ka saslimšanas tiek ātrāk izārstētas.

### 2. attēls. Ambulatoro ķirurģisko operāciju skaita un profilaktiski izmeklēto sieviešu skaita dinamika laika periodā no 2010. – 2014. gadam

Salīdzinot ambulatoro ķirurģisko operāciju skaitu 2014. gadā ar 2010. gadu, to skaits ir pieaudzis par 411 operācijām jeb par 37,53 % (1506/1095\*100–100). Šajā periodā profilaktiski izmeklēto sieviešu skaits pieaudzis par 326 jeb par 15,81% (2388/2062\*100–100).

### 3. attēls. Fizikālās terapijas un rehabilitācijas kabinetos pieņemto ambulatoro pacientu skaita dinamika laika periodā no 2010. – 2014. gadam

Laika periodā no 2010. – 2014. gadam ievērojami uzlabojies fizikālās terapijas un rehabilitācijas kabineta darbs.

### 4. attēls. Diagnostisko un palīgkabinetu darbs laika periodā no 2010. – 2014. gadam

Laika periodā no 2010. – 2014. gadam 2,2 reizes pieaudzis funkcionālās diagnostikas izmeklējumu skaits, bet ultraskaņas izmeklējumu skaits pieaudzis pat 5,2 reizes.

Ārstniecības iestādē apmeklētājiem pieejamā vietā ir izvietota informācija par ārstniecības personu darba laiku, no valsts budžeta līdzekļiem apmaksājamajiem ambulatorās veselības aprūpes pakalpojumiem, no pacienta iemaksas atbrīvotajām kategorijām, kā arī informācija par maksas pakalpojumiem.

Izveidots Dienas stacionārs, kurā veiksmīgi tiek veiktas artroskopiskās un LOR operācijas pieaugušajiem un bērniem.

### 5. attēls. Dienas stacionāra darba rādītāju dinamika laika periodā no 2010. – 2014. gadam

SIA „Jēkabpils reģionālā slimnīca” ik mēnesi sagatavo un iesniedz Veselības norēķinu centram operatīvo pārskatu par rindu garumu plānveida ambulatoro pakalpojumu saņemšanai, bet tas dažos gadījumos sniedz maldīgu priekšstatu, jo pacienti dažkārt, izmantojot savas normatīvajā aktā[[1]](#footnote-1) noteiktās tiesības izvēlēties ārstniecības personu, izvēlas gaidīt rindā pie konkrēta speciālista, lai gan līdzīgu veselības aprūpes pakalpojumu pie cita speciālista varētu saņemt ātrāk. Tātad dažos gadījumos garas rindas veidojas subjektīvu iemeslu dēļ, izvēloties sev vēlamu speciālistu un objektīvu iemeslu dēļ, jo nepietiek kvotas konkrētiem izmeklējumiem un citu plānošanas vienību pacientiem ir tiesības saņemt pakalpojumus Jēkabpils plānošanas vienībā.

## 1.2. Veiktās aktivitātes primārās veselības aprūpes sniegto pakalpojumu efektivitātes uzlabošanai

Jēkabpils reģionālajai slimnīcai ilgstoši ir laba sadarbība ar Jēkabpils veselības aprūpes pakalpojumu plānošanas vienības ģimenes ārstiem.

Ģimenes ārstiem ir iespēja izmantot slimnīcas radioloģijas informācijas sistēmu – dicomPACS Web Server, akreditētas laboratorijas datu bāzi DiaLab par saviem pacientiem. Regulāri informējam ģimenes ārstus par aktualitātēm slimnīcā operatīvi, nosūtot e-pastu. Tā kā lielākā daļa ģimenes ārstu savu prakšu darbībai izmanto slimnīcas ambulatorās daļas telpas, tad lai uzlabotu darba apstākļus Jēkabpils reģionālajā slimnīcā tika realizēts ERAF projekts Nr. 3DP/3.1.5.1./10/APIA/VEC/196 „ Primārās veselības aprūpes infrastruktūras uzlabošana SIA „Jēkabpils reģionālā slimnīca” ambulatorās daļas telpās izvietotajām 13 ģimenes ārstu praksēm” realizācija.

Projekts tika realizēts laika periodā no 2011. decembra līdz 2014.gada decembrim

Projekta kopējās izmaksas – EUR 157 028,01, t.sk.

ERAF finansējums – EUR 110 454,22

Privātais (Jēkabpils reģionālās slimnīcas) finansējums – EUR 46 573.79

Projektā realizētās aktivitātes:

1. ***Ārstniecības procesa nodrošināšanai nepieciešamo ierīču un aprīkojuma piegāde* 13 ģimenes ārstu praksēm**

* **mēbeļu piegāde un montāža**;

Jēkabpils reģionālās slimnīcas Ambulatorajā daļā izvietotajām 13 ģimenes ārstu praksēm un palīgkabinetiem tika iegādāti:

* biroja galdi,
* ergonomiski krēsli ģimenes ārstiem un ārstu palīgiem,
* apmeklētāju krēsli,
* medicīniskās dokumentācijas skapji,
* plaukti
* drēbju skapji.
* **medicīnisko ierīču piegāde un montāža**;

Jēkabpils reģionālās slimnīcas Ambulatorajā daļā izvietotajām 13 ģimenes ārstu praksēm un palīgkabinetiem tika iegādāti:

* bērnu izmeklēšanas galdi,
* ledusskapji,
* medikamentu skapji,
* medicīniskie svari pieaugušajiem un zīdaiņiem,
* ārsta somas,
* auguma mērītāji zīdaiņiem,
* fonendoskopi ārstiem un māsām,
* ierīces asinsspiediena mērīšanai.
* instrumentu galds,
* galdi elektrokardiogrāfiem,
* difūzijas statīvi,
* NMP komplekti,
* elektrokardiogrāfi,
* medicīniskās kušetes,
* medicīniskās lampas,
* ierīces redzes asuma pārbaudei,
* aizslietņi,
* aukstumsomas.

1. ***Trīspadsmit ģimenes ārstu kabinetu un palīgtelpu rekonstrukcija un renovācija***

Veicot renovācijas un rekonstrukcijas darbus 13 ģimenes ārstu kabinetos un palīgkabinetos tika nomainīti:

* iekšējie elektrotīkli,
* tika izveidots interneta pieslēgums,
* nomainīta iekšējā siltumapgādes, kanalizācijas un ūdensapgādes sistēma,
* veikta iekštelpu renovācija,
* nomainītas durvis.

# 2. Stacionāra Darba rādītāji

## 2.1. Stacionārās ārstniecības iestādes galveno rādītāju raksturojums

Stacionāra nodaļās sniegto medicīnisko pakalpojumu pamatā ir maksimāli ātri un kvalitatīvi panākt pacienta izveseļošanos vai arī slimības izpausmes samazināšanos līdz tādai pakāpei, kad tālāk iespējams ārstēties primārajā veselības aprūpes līmenī pie ģimenes ārstiem vai ārstiem speciālistiem.

4. tabula

**Gultas slodzes (%) dinamika pa nodaļām laika periodā no 2010. – 2015. gadam**

|  |  |  |  |  |  |
| --- | --- | --- | --- | --- | --- |
| Nodaļas | 2010 | 2011 | 2012 | 2013 | 2014 |
| Terapijas | 88.45 | 75.78 | 75.38 | 72.25 | 71.85 |
| Infekcijas – p | 78.78 | 52.00 | 66.79 | 71.56 | 71.75 |
| Infekcijas – b | 86.85 | 69.59 | 71.53 | 64.53 | 57.77 |
| Ķirurģijas | 91.45 | 82.38 | 80.09 | 78.82 | 78.41 |
| Traumatoloģijas | 82.28 | 78.99 | 68.11 | 69.90 | 64.81 |
| Uroloģijas | 77.20 | 101.27 | 62.55 | 60.82 | 66.18 |
| Dzemdību | 51.52 | 47.26 | 52.37 | 48.07 | 49.86 |
| Ginekoloģijas | 76.50 | 69.16 | 61.01 | 50.27 | 62.64 |
| Tuberkuloze | 85.30 | 72.95 | 86.98 | 88.27 | 103.21 |
| Nervu | 66.06 | 63.40 | 68.85 | 72.17 | 65.15 |
| LOR | 68.77 | 68.93 | 36.64 | 31.48 | 66.94 |
| Bērnu | 101.26 | 76.16 | 74.30 | 68.20 | 62.32 |
| PAC (neiznestie) | 92.99 | 102.41 | 115.68 | 114.58 | 104.44 |
| Reanimācija | 65.97 | 63.51 | 58.52 | 64.00 | 60.05 |
| PAC (slimie) | 70.08 | 66.79 | 66.17 | 83.45 | 75.73 |
| Vidēji RS | 81.23 | 73.14 | 70.52 | 69.07 | 70.24 |

Analizējamā laika periodā, izņemot 2012. gadu, faktiskais pacientu skaits pārsniedz plānoto pacientu skaitu (skat 7. att.).

### 6. attēls. Stacionārā minimālais plānotais un faktiskais pacientu(izrakstīto un mirušo) kopskaits laika periodā no 2010. – 2014. gadam

### 7. attēls. Gultu slodzes % pa nodaļām dinamika laika periodā no2010.–2014. gadam dinamika

### 8. attēls. Gultudienu skaita dinamika laika periodā no 2010–2014. gadam

Stacionārā ārstēto slimnieku skaitam ir tendence samazināties, kā arī pavadītais gultasdienu skaits stacionārā ir samazinājies un rezultātā ir samazinājies vidējais ārstēšanas laiks slimnīcā.

### 9. attēls. Vidējā ārstēšanas laika dinamika laika periodā no 2010–2014. gadam

Tālākā ārstēšanas procesa intensifikācija iespējama:

* attīstot medicīniskās tehnoloģijas,
* uzlabojot primārās veselības aprūpes kvalitāti,
* izvietojot sociālos pacientus sociālās aprūpes centros,
* nodrošinot rehabilitāciju,
* attīstot un pilnveidojot mājas aprūpi,
* hronisku saslimšanu pacientus pēc akūtā perioda pārvietojot uz ilglaicīgās palīdzības iestādēm vai nodaļām.

## 2.2. Veiktās aktivitātes stacionāra darbības efektivitātes uzlabošana

Slimnīcas attīstības stratēģijā ir plānots veikt pasākumus, lai ārstēšanas apstākļi slimnīcā pilnībā atbilstu visiem normatīvajiem rādītājiem (sertifikācijas, ugunsdrošības, sanitāro normu u.c. prasībām).

Pasākumu izpildes nosacījumi ir slimnīcas attīstības plāna 2010.–2015. gadam realizācija, piesaistot ES fondu līdzekļus.

Lai paaugstinātu neatliekamās palīdzības sistēmas darbības efektivitāti hospitālajā periodā tika veiktas sekojošas aktivitātes:

Jēkabpils reģionālajā slimnīcā pilnībā pabeigta Eiropas Reģionālās attīstības fonda darbības programmas 2007. – 2013.gadam projektu realizācija

Laika periodā no 2009. augusta līdz 2013.gada 30.jūnijam SIA “Jēkabpils reģionālā slimnīca” tika realizēti divi ERAF projekti:

1. Nr3DP/3.1.5.3.1/09/IPIA/VSMTVA/012Stacionārās veselības aprūpes infrastruktūras uzlabošana SIA „Jēkabpils reģionālā slimnīca”, uzlabojot veselības aprūpes pakalpojumu kvalitāti un paaugstinot izmaksu efektivitāti”

*PROJEKTA KOPĒJĀS IZMAKSAS* – LVL 2 478 275.00,

* ERAF finansējums LVL 2 106 533.75
* Valsts budžets LVL 327 380.13
* Pašvaldības finansējums LVL 44 361.12

Veicot renovācijas darbus slimnīcas 5–stāvu ēkā izvietotajās nodaļās pilnībā tika nomainīta:

* iekšējā siltumapgādes sistēma (telpās uzstādīti radiatori ar temperatūras regulēšanas sistēmu, jaunie cauruļvadi samazina siltuma zudumus siltumapgādes sistēmā),
* iekšējie elektrotīkli (telpās izvietotas ekonomiskās spuldzes, slēdži atbilstoša apgaismojuma nodrošināšanai telpās atbilstoši darba režīmam un diennakts laikam)
* kanalizācijas un ūdensapgādes sistēmas (telpās nomainīta vecā santehnika, kurai bija nepieciešami bieži remonti),
* veikta iekštelpu renovācija (nomainītas visas vecās durvis).
* tika uzsākti iekšējās renovācijas darbi terapijas un tuberkulozes nodaļu telpās, kuras izvietotas ambulatorā korpusa pirmajā stāvā un divstāvu ēkā, kur izvietotas uroloģijas un terapijas nodaļas.

Realizējot projektu slimnīcas divstāvu ēkā, kur izvietotas uroloģijas un terapijas nodaļas, veikti arī ārējās rekonstrukcijas darbi:

* nomainīti logi,
* veikta jumta seguma nomaiņa,
* jumta pārseguma siltināšana.

Lai pilnībā pabeigtu jau uzsāktos renovācijas un rekonstrukcijas darbus slimnīcas divstāvu ēkā un terapijas nodaļā, kura izvietota ambulatorās daļas ēkā Stadiona ielā 1, kā arī veiktu 5–stāvu ēkas rekonstrukciju ar 2–stāvu piebūvi, kurā jaunās telpās tika izvietota infekciju slimību un dienas stacionāra nodaļas, 2011. gada septembrī tika uzsākta 2. ERAF projekta kārta.

**2. ERAF projekta Nr.3DP/3.1.5.3.1/11/IPIA/VEC/006**

**„Stacionārās veselības aprūpes infrastruktūras uzlabošana SIA „Jēkabpils reģionālā slimnīca”, uzlabojot veselības aprūpes pakalpojumu kvalitāti un paaugstinot izmaksu efektivitāti 2.kārta” realizācija.**

***PROJEKTA KOPĒJĀS IZMAKSAS–LVL 1 619 870.85***

* **Projekta kopējās attiecināmās izmaksas:** LVL 1 415 272.64
* ERAF finansējums – LVL 1 191 801.07
* Valsts budžets – LVL 82 019.26
* Jēkabpils pilsētas pašvaldības līdzfinansējums – LVL 141 452.31
* **Projekta neattiecināmās izmaksas:** LVL 204 598.21 *(Jēkabpils pilsētas pašvaldības finansējums)*

Realizējot šo projektu 2011.gada beigās pilnībā tika pabeigti renovācijas un rekonstrukcijas darbi un izbūvēts lifts slimnīcas 2–stāvu ēkā, kā arī pilnībā pabeigti renovācijas darbi terapijas un tuberkulozes nodaļu telpās, kuras izvietotas ambulatorā korpusa pirmajā stāvā.

Projekta ietvaros tika uzbūvēta jauna 2–stāvu piebūve jau esošajam 5–stāvu korpusam un veikti ēkas teritorijas labiekārtošanas darbi. Jaunās ēkas pirmajā stāvā tiek izvietota infekciju slimību nodaļa, kas tagad strādā mūsdienu prasībām atbilstošās telpās, savukārt 2–stāvā darbu uzsācis dienas stacionārs.

***REALIZĒTO ERAF PROJEKTA KOPĒJĀS IZMAKSAS–LVL 4 098 145.85***

* ERAF finansējums – LVL 3 298 334.82
* Valsts budžets – LVL 409 399.39
* Jēkabpils pilsētas pašvaldības finansējums – LVL 390 411.64

Jēkabpils reģionālā slimnīcā noslēgusies Klimata pārmaiņu finanšu instrumenta līdzfinansētā **projekta Nr. KPFI–15.2/156** “Jēkabpils reģionālās slimnīcas katlu mājas rekonstrukcija” realizācija.

Projekta kopējās izmaksas sastādīja **EUR 1 132 815.19**, t.sk.

* Tehniskā projekta sagatavošana – 4992.87;
* Katlumājas rekonstrukcijas būvdarbi – 1 111 245.32;
* Būvuzraudzība – 16 577.00

SIA „Jēkabpils reģionālā slimnīca” katlu mājas ēkai A. Pormaļa ielā 125, Jēkabpilī, tika veikti kompleksi energoefektivitātes pasākumi. Veicot rekonstrukcijas darbus, tika uzstādīti 2 jauni ar šķeldu kurināmi katli, kā arī no jauna uzbūvēta šķeldas noliktava un uz katlumājas un šķeldas noliktavas jumta uzstādīti saules kolektori.

Slimnīca ir liels siltumenerģijas patērētājs. Apkurei ar gāzi gadā tika iztērēti 256 000 eiro. Plānots, ka apkure ar šķeldu varētu izmaksāt aptuveni 75 000 eiro gadā. Saulainā laikā saules kolektori pilnībā nodrošinātu visu slimnīcu ar silto ūdeni. Ņemot vērā iepriekš minēto, turpmāk slimnīcā būtiski tiks samazinātas izmaksas par apkuri un silto ūdeni.

Katlumājas rekonstrukcijas būvdarbi tika uzsākti februāra beigās un noslēdzās 30.05.2014, kad tika parakstīts pieņemšanas–nodošanas akts.

Rekonstrukcijas darbu ģenerāluzņēmējs – SIA „Jēkabpils PMK” sadarbībā ar SIA „AGB Serviss”, kas veica šķeldas katlu piegādi un uzstādīšanu un SIA „SolarM Pro”, kas piegādāja un uzstādīja saules kolektorus.

Tehniskā projekta izstrādi veica SIA „LK projektu grupa”, būvuzraudzību – AS Inspecta Latvia.

## 2.3. SVID analīze

SVID analīze ir metode, ar kuras palīdzību slimnīca novērtē savas stiprās un vājās puses, kā arī pastāvošās iespējas vai gaidāmos draudus un tikai tad, kad visi četri kritiskie informācijas elementi ir noteikti, balstoties uz tiem, varam formulēt un īstenot stratēģiju plānoto mērķu sasniegšanai.

5. tabula

**SIA „Jēkabpils reģionālās slimnīcas” SVID matrica**

|  |  |
| --- | --- |
| **Stiprās puses** | **Vājās puses** |
| * Plašs veselības aprūpes piedāvājums - primārās, sekundārās veselības aprūpe, stacionārs, neatliekamā medicīniskā palīdzība * Slimnīca rekonstruēta un paplašināta * Stabils un pieredzējis kolektīvs; * Profesionāla vadības komanda; * Augsti kvalificēts ārstniecības personāls; * Izveidota sistēma personāla kvalifikācijas celšanai; * Labas zināšanas mūsdienīgu medikamentu pielietošanā; * Plašs veselības aprūpes pakalpojumu klāsts; * Mūsdienīgu ārstēšanas metožu pielietošana; * Uzsākts veikt ieguldījumus sabiedrības infrastruktūras attīstībā, kas ļauj nodrošināt pakalpojumu kvalitātes atbilstību pacientu prasībām; * Laba finanšu vadības prakse; * Efektīva sadarbība ar valsts, pašvaldību institūcijām, nevalstiskām organizācijām; * Izdevīgs ģeogrāfiskais izvietojums. * Sadarbībā ar Jēkabpils pilsētas pašvaldību veidot atbalsta programmu ārstiem, kuri par savu darbavietu izvēlas SIA „Jēkabpils reģionālo slimnīcu" un dzīvesvietu Jēkabpils pilsētu. | * Kvalificētu ārstu trūkums atsevišķās specialitātēs * Nepiemērotas atsevišķu veselības aprūpes pakalpojumu telpas * Nepietiekošs pakalpojumu klāsts * Pasliktinājies iedzīvotāju vērtējums par ārstu kvalifikāciju * Ārstniecības personāla novecošana; * Nepieciešams veikt kapitālieguldījumus infrastruktūras sakārtošanā, kas ļautu nodrošināt pakalpojumu kvalitātes atbilstību klientu prasībām; * Esošais valsts finansējums un iedzīvotāju maksātspēja nedod iespēju paaugstināt pakalpojumu pieejamību un kvalitāti; * Garās rindas uz atsevišķiem diagnostiskiem izmeklējumiem un ārstu konsultācijām; * Pielietojamo medicīnisko tehnoloģiju novecošanās. |
| **Iespējas** | **Draudi** |
| * Uzlabot ārstniecības iestādes infrastruktūru un materiāltehnisko bāzi, t.sk. sirds un asinsvadu, onkoloģijas, perinatālās aprūpes jomās * Rehabilitācijas pakalpojumu attīstīšana slimnīcā * Jaunu ārstu un aprūpes personāla piesaiste; * Maksas pakalpojumu attīstība; * Sadarbības attīstība ar primārās aprūpes ārstiem, pašvaldību sociāliem dienestiem, nevalstiskām organizācijām; * Papildus finansējuma (t.sk ES līdzekļi) saņemšanas iespējas Sabiedrības infrastruktūras sakārtošanai un personāla apmācībām; papildus iedzīvotāju grupu apkalpošana; * Integrētu veselības aprūpes pakalpojumu attīstību; * Sociālās un paliatīvās aprūpes pakalpojumu attīstība; * Attīstīt pakapojumu sniegšanu citām ārstniecībām iestādēm un ārstu praksēm. | * Nepietiekams valsts atbalsts veselības aprūpes nodrošināšanai un attīstībai; * Politiskās situācijas izmaiņas; * Valsts politikas populistiskums; * Esošā personāla novecošanās tendence; * Medikamentu un medicīnisko materiālu cenu pieaugums; * Energoresursu cenu pieaugums; * Likumdošanas izmaiņas; * Personāla atalgojuma pieaugums pie nemainīgas slimnīcas finansējuma, saistībā ar izmaiņām normatīvajos aktos; * Mainīga valsts veselības aprūpes pakalpojumu finansēšanas politika; * Inflācija; * Iedzīvotāju pirktspējas samazināšanās; * Iedzīvotāju skaita samazināšanās; * Valsts nespēja apmaksāt iedzīvotājiem nepieciešamo pakalpojumu apjomu. |

SVID analīzes rezultāti parāda, kuri faktori (stiprās puses un iespējas) var palīdzēt slimnīcai stratēģisko mērķu sasniegšanā, un kuri faktori (vājās puses un draudi) ir šķēršļi, kas jāpārvar vai jāsamazina to iedarbība. Jāņem vērā, ka stiprās un vājās puses ir **iekšējie** **faktori**, bet iespējas un draudi ir **ārējie faktori**.

SVID analīze noslēdzas ar attīstības stratēģijas izstrādi – konkrētu uzdevumu apkopojumu, ko jārisina slimnīcai tuvākā nākotnē (skat. 3. Attīstības stratēģija).

# 3. Attīstības stratēģija

Veselība pieder ne vien pie cilvēka pamattiesībām, bet ir arī dzīves kvalitātes, labklājības pamats, tā ir pamats sabiedrības pastāvēšanai kopumā, jo sabiedrības veselība ir svarīgs sabiedrības sociālās vienotības un vienlīdzības, pārticības un nabadzības izplatības, kā arī vides faktoru un kultūras normu rādītājs.

Veselības aprūpes pakalpojumu pieejamība Latvijas iedzīvotājiem atšķiras, ko ietekmē gan finansiāli, gan ģeogrāfiski apstākļi, taču būtiski ir nodrošināt vienlīdzīgu pieeju veselības veicināšanas, slimību profilakses, agrīnas slimību diagnostikas un veselības aprūpes pakalpojumiem, neatkarīgi no cilvēka dzīvesvietas, vecuma, dzimuma, ienākumiem, sociālā stāvokļa, kā arī personu juridiskā statusa.

Latvijā veselības jomā pastāv nevienlīdzība sociāli ekonomisko faktoru ietekmē, par ko liecina dažādu iedzīvotāju grupu atšķirīgie veselības rādītāji. Nabadzība ir būtisks faktors, kas nosaka sliktu veselību, jo finanšu līdzekļu trūkums ir ļoti nozīmīgs veselības aprūpes pakalpojumu pieejamību ierobežojošais faktors.

Pašreiz ambulatorā veselības aprūpes sistēma ir ar zemu pieejamību pacientam, ar neefektīvu darba organizācijas formu. Viens no svarīgiem trūkumiem ir tas, ka valstī kopumā nav pietiekami detalizētas starpreģionu koordinācijas programmas sekundārajā aprūpē.

SIA „Jēkabpils reģionālās slimnīcas” plānoto finansiālo stāvokli laika periodā no 2015. gada līdz 2019. gadam raksturo plānotais **Peļņas un zaudējumu aprēķins** (skat. 1. pielikumu) un **plānotā Bilance** (skat 2. pielikumu). Lai varētu novērtēt uzņēmuma ienākumus un izdevumus plānotajā periodā un pārliecinātos, ka uzņēmumam pietiks finansiālo līdzekļu darbības nodrošināšanai sastādīts **Plānotās naudas plūsmas pārskats** (skat 3.pielikumu)

SIA „Jēkabpils reģionālās slimnīca” mērķis irattīstīt slimnīcu kā daudzprofilu neatliekamās medicīnas palīdzības slimnīcu ar augtas kvalitātes diagnostiku un ārstēšanu gan stacionārā, gan ambulatorajā sadaļā, nodrošinot augsta līmeņa veselības aprūpes pakalpojumu pieejamību reģionālā līmenī ārpus Rīgas.

## 3.1. Plānotie pasākumi un stratēģiskās attīstības virzieni ambulatorās darbības uzlabošanai

1. Attīstīt ambulatoros un dienas stacionāra pakalpojumus, nodrošinot maksimālu stacionārās palīdzības aizvietošanu ar ambulatorajiem pakalpojumiem, nodrošinot pakalpojumam labāku pieejamību un samazināt rindas:
   1. nodrošināt maksimālu stacionārās palīdzības aizvietošanu ar ambulatorajiem pakalpojumiem,
   2. nodrošināt pakalpojumu labāku pieejamību;
   3. samazināt rindas uz ambulatoriem veselības aprūpes pakalpojumiem;
   4. paplašināt piedāvāto pakalpojumu klāstu;
   5. palielināt infrastruktūras izmantošanas efektivitāti, samazinot pakalpojuma pašizmaksu.
2. Turpināt attīstīt medicīniskās mājas aprūpes pakalpojumus, nodrošinot kvalitatīvu pakalpojuma sniegšanu pacienta dzīvesvietā ar multidisciplināro speciālistu komandu:
   1. attīstīt integrētu pakalpojumu sniegšanu sadarbībā ar pašvaldību sociāliem dienestiem;
   2. attīstīt multidisciplinārus pakalpojumus - medicīnisko mājas aprūpi un rehabilitāciju;
3. Attīstīt rehabilitācijas pakalpojumus, piedāvājot kompleksas rehabilitācijas programmas;
   1. piesaistīt jaunus speciālistus rehabilitācijas pakalpojumu sniegšanai;
   2. paplašināt rehabilitācijas pakalpojumu klāstu;
   3. izstrādāt kompleksa rehabilitācijas programmas.
4. Attīstīt jaunus valsts apmaksātos veselības aprūpes pakalpojumus.
5. Attīstīt maksas pakalpojumus, piedāvājot jaunus pakalpojuma veidus.
6. Attīstīt integrētus pakalpojumus, nodrošinot ciešu sadarbību starp klīniku, primāro veselības aprūpi, mājas aprūpi un sociālo dienestu, veicinot aprūpes nepārtrauktību, tādējādi samazinot hospitalizāciju skaitu nākotnē.
7. Attīstīt īslaicīgu diennakts sociālo aprūpi un paliatīvu aprūpi.

## 3.2. Plānotie pasākumi un stratēģiskās attīstības virzieni stacionāra darbības uzlabošanai

1. Pilnveidot stacionārās palīdzības kvalitāti, samazinot vidējo ārstēšanas ilgumu un tuvinot to Eiropas vidējiem rādītājiem, nepalielinot atkārtoto hospitalizāciju skaitu un nodrošinot efektīvu gultu fonda izmantošanu, samazinot ārstēšanas izmaksas, nepazeminot ārstēšanas kvalitāti, plašāk izmantot iespējas aizvietot stacionāros pakalpojumus ar dienas stacionāra un ambulatorajiem pakalpojumiem;
2. veikt regulāru ārstēšanās procesu analīzi un meklēt iespējas samazināt ārstēšanās ilgumu, nesamazinot ārstēšanās procesa kvalitāti;
3. analizēt atkārtotas hospitalizācijas iemeslus un veikt mērķtiecīgu darbu ar pacientiem un to ģimenes ārstiem, ar mērķi mazināt atkārtoto hospitalizāciju skaitu;
4. regulāri analizēt gultu fonda noslodzes rādītāju un tā sezonalitāti, lai nodrošinātu optimālu gultu noslodzi un efektīvu personāla resursu izmantošanu;
5. attīstīt mazinvazīvas ķirurģijas metožu pielietošanu, ar mērķi samazināt ārstēšanas ilgumu un paaugstināt pakalpojumu kvalitāti;
6. palielināt stacionāra infrastruktūras izmantošanas efektivitāti, samazinot pakalpojuma pašizmaksu.

## 3.3. Plānotie pasākumi un stratēģiskās attīstības virzieni Atbilstoši Latvijas Nacionālajā attīstības plānā 2014.-2020. gadam izvirzītajiem prioritāriem virzieniem veselības attīstības jomā

Veselības veicināšana, pakalpojumu reģionālā pieejamība un pakalpojumu kvalitāte, kas ietver kompleksu pakalpojumu pieejamību veselības jomā saistībā ar galvenajiem priekšlaicīgas mirstības cēloņiem - sirds un asinsvadu, onkoloģijas, perinatālā un neonatālā periodā.

Veselības aprūpes pakalpojumu pieejamība, kas ietver uzlabojumu veikšanu sirds un asinsvadu, onkoloģijas, perinatālās, un garīgās veselības jomā izveidojot attiecīgos veselības aprūpes tīklus, veicot investīcijas infrastruktūras uzlabošanā un jaunas izveidē, tādējādi palielinot veselīgi nodzīvoto mūža gadu skaitu un nodrošinot darbinieku ātrāku atgriešanos darba tirgū.

#### 3.3.1. Onkoloģijas attīstība

Neapmierinošie mirstības no ļaundabīgajiem audzējiem statistiskie rādītāji ļoti lielā mērā ir atkarīgi no agrīnās diagnostikas iespējām. Diagnostisko izmeklējumu pakalpojumu pieejamība, sevišķi attālajos Latvijas rajonos, nereti ir apgrūtināta gan gaidīšanas rindu dēļ, gan citu finansiāla un ģeogrāfiska rakstura problēmu dēļ.

Uzlabojoties savlaicīgas diagnostikas un ārstēšanas metožu efektivitātei un pieejamībai, ļaundabīgo audzēju aprūpe aizvien vairāk tuvinātos citu hronisku ne infekcijas slimību aprūpes modelim. Taču jāuzsver, ka būtiska ir pakalpojuma pieejamības nodrošināšana iespējami tuvu dzīvesvietai, tādējādi neradot pacientiem papildu izmaksas pakalpojuma saņemšanai, kas saistītas ar transporta un uzturēšanās izdevumiem, kas proporcionāli samazina ārsta apmeklējumu. Tas ir būtisks faktors, ņemot vērā valstī joprojām pastāvošo augsto bezdarba līmeni, ienākumu nevienlīdzību, nabadzību un sociālo atstumtību, kas ietekmē indivīda spēju piekļūt nepieciešamajiem resursiem un pakalpojumiem.

Savlaicīga vēža diagnostikas un efektīvas ārstēšanas nodrošināšanai Jēkabpils reģionā, pilnveidojot pašreizējos ķirurģiskos ārstēšanas un diagnostikas veidus, liekot uzsvaru uz paplašinātu onkoloģisko un iekaisīgo slimību savlaicīgu diagnostiku nepieciešamas investīcijas (skat. 4. pielikumu).

#### 3.3.2. Sirds un asinsvadu veselības aprūpes attīstība

Savlaicīga sirds un asinsvadu slimību diagnosticēšanas un ārstēšanas nodrošināšanai Jēkabpils reģionā, nepieciešamas investīcijas:

* jaunu medicīnisko tehnoloģiju iegādei1 (veco nomaiņai) – datortomogrāfs (iespēja veikt neinvazīvu sirds asinsvadu izmeklēšanu), angiogrāfs, ultrasonogrāfs u.c. veida diagnostikai.
* IT risinājumu uzlabojumiem, lai nodrošinātu digitālo izmeklējumu attēlu arhivēšanu, pārsūtīšanu, t.sk. attālinātu ārstu konsiliju organizēšanai.
* jaunu medicīnisko tehnoloģiju iegādei (veco nomaiņai) – ultrasonogrāfs u.c. veida diagnostikai (skat. 4. pielikumu)

#### 3.3.3. Perinatālās aprūpes attīstība

Saskaņā ar līgumu par stacionāro veselības aprūpes pakalpojumu sniegšanu un apmaksu 7.1.7. punktu, kurā SIA „Jēkabpils reģionālās slimnīca” definēta, kurai jānodrošina II līmeņa dzemdību palīdzība Jēkabpils, Aizkraukles, Preiļu, Daugavpils, Rēzeknes, Ludzas un Krāslavas veselības aprūpes plānošanas vienībām.

Kvalitatīva perinatālās aprūpes pakalpojuma nodrošināšanai Perinatālās aprūpes centrā, jāpilnveido centra aprīkojums ar medicīniskajām tehnoloģijām (skat. 3.pielikumu).

#### 3.3.4. Gerentaloģijas un paliatīvās aprūpes attīstība

Paliatīvās aprūpes pakalpojumu pieejamības paplašināšanai un gerentaloģijas attīstībai Jēkabpils reģionā nepieciešamas investīcijas telpu pielāgošanai Jēkabpils reģionālajā slimnīcā.

Ņemot vērā ārstēto pacientu vecuma struktūru vērojams, ka pieaug gados vecāku pacientu, no kuriem lielākajai daļai nepieciešama gerentaloģijas vai paliatīvā aprūpe (skat. 6. tab.)

6.  tabula

**Izrakstīto pacientu sastāvs pēc vecuma struktūras[[2]](#footnote-2)**

|  |  |  |  |  |  |
| --- | --- | --- | --- | --- | --- |
| Gads | bērni 0-14 | pusaudži 15-17 | 18-44 | 45-59 | **60 un vairāk** |
| 2011 | 2342 | 315 | 3127 | 1694 | **3107** |
| 2012 | 2198 | 341 | 3035 | 1593 | **3126** |
| 2013 | 1927 | 240 | 2960 | 1374 | **3181** |
| 2014 | 1929 | 274 | 2864 | 1468 | **3246** |

No 6. tabulas datiem redzams, ka pieaug laika periodā no 2011. gada līdz 2014. gadam ārstēti pacienti vecuma grupā no 60 un vairāk gadiem pieaudzis par 4,5%.

#### 3.3.5. Rehabilitācijas attīstība

Medicīniskās rehabilitācijas pakalpojumus uzlabošanai un paplašināšanai Jēkabpils plānošanas vienībā, izmantojot esošo telpu resursu, nepieciešamas investīcijas telpu pielāgošanai un aprīkojuma iegādei Jēkabpils reģionālajā slimnīcā, lai nodrošinātu kompleksu pakalpojumu ambulatorajā nodaļā, dienas stacionārā, pēc insulta pacientiem neiroloģijas un paliatīvajā aprūpē, ietverot multifunkcionālu komandu (t.sk. logopēds, ergoterapeits, fizioterapeits, rehabilitologs, psihologs u.c.).

#### 3.3.6. Oftalmoloģijas attīstība

SIA „Jēkabpils reģionālā slimnīca” uz dienas stacionāra bāzes izveidot ķirurģisko oftalmoloģisko pakalpojumu sniegšanu, iegādājoties nepieciešamo aprīkojumu (skat. 4. pielikumu).

# Nākotnes izredzes un turpmākā attīstība

Nodrošināt augstas kvalitatīvas neatliekamās un plānveida medicīniskās palīdzības, primārās un sekundārās veselības aprūpes pakalpojumu sniegšanu reģionā ierobežotu finanšu un personāla pieejamības apstākļos.

1. Uzlabot pakalpojuma pieejamību un klientu apkalpošanas kvalitāti. Nodrošināt sabiedrības veselības aprūpi, veicinot slimību profilaksi, popularizējot veselīgu dzīvesveidu.
2. Sabiedrībai ar zināmām grūtībām izdodas nodrošināt nepieciešamo profilu ārstus – speciālistus atbilstošo slimnīcas ārstniecības procesu un diennakts neatliekamās palīdzības nodrošināšanai. Sadarbībā ar pašvaldību turpinās medicīnas studentu/rezidentu stipendiju atbalsta programma. Veselības ministrija plāno valsts apmaksāto rezidentūru piesaistīt konkrētām slimnīcām, kas varētu būt lielāks garants jauno speciālistu piesaistīšanai ārpus Rīgas.
3. Uzņēmums atbalsta personāla izglītošanu un kvalifikācijas paaugstināšanu, rūpējas par personāla darba apstākļu uzlabošanu un vides sakārtošanu.
4. Valstī par prioritāru ir noteikta ambulatorā aprūpe, slimnīca turpinās attīstīt dienas stacionāra pakalpojumus, izvērtēs apkalpojamā reģiona piedāvājumus un attīstīs trūkstošos diagnostiskos un dienas stacionāra pakalpojumus, papildus ienākumu gūšanai.
5. Sabiedrības stacionāra daļas infrastruktūra ir pilnībā renovēta. Plānots piesaistīt ES struktūrfondu līdzekļus ambulatorās daļas renovācijai. Ik gadu tiek atjaunotas un iegādātas medicīniskās iekārtas.

# Pielikumi

1.pielikums

## Plānotais Peļņas/Zaudējumu aprēķins 2015.-2019.gadam

(pēc apgrozījuma izmaksu metodes)

|  |  |  |  |  |  |
| --- | --- | --- | --- | --- | --- |
| **Rādītājs** | **2015** | **2016.** | **2017.** | **2018** | **2019** |
| Neto apgrozījums | 8950000 | 9200000 | 9300000 | 9400000 | 9500000 |
| Pārdotās produkcijas ražošanas izmaksas | -8970000 | -9209000 | -9298000 | -9387000 | -9476000 |
| Bruto peļņa vai zaudējumi | -20000 | -9000 | 2000 | 13000 | 24000 |
| Administrācijas izmaksas | -320000 | -330000 | -340000 | -350000 | -360000 |
| Pārējie uzņēmuma saimnieciskās darbības ieņēmumi | 8500 | 8500 | 8500 | 8500 | 8500 |
| Pārējie procentu ieņēmumi un tamlīdzīgi ieņēmumi | 450000 | 450000 | 450000 | 450000 | 450000 |
| Procentu maksājumi un tamlīdzīgas izmaksas | -115000 | -115000 | -115000 | -115000 | -11500 |
| **Peļņa vai zaudējumi pirms ārkārtas posteņiem un nodokļiem** | **3500** | **4500** | **5500** | **6500** | **7500** |
| Uzņēmuma ienākuma nodoklis par pārskata gadu | 0 | 0 | 0 | 0 | 0 |
| Pārējie nodokļi -NIN | -1236 | -1300 | -1300 | -1300 | -1300 |
| Pārējie nodokļi-Atliktais UIN | 0 | 0 | 0 | 0 | 0 |
| Pārskata gada peļņa vai zaudējumi pēc nodokļiem | **2264** | **3200** | **4200** | **5200** | **6200** |

2.pielikums

## Plānotā Bilance 2015.-2019.gadam

|  |  |  |  |  |  |
| --- | --- | --- | --- | --- | --- |
| **AKTĪVS** | **2015** | **2016** | **2017** | **2018** | **2019** |
| **1. Ilgtermiņa ieguldījumi** |  |  |  |  |  |
| **I. Nemateriālie ieguldījumi** |  |  |  |  |  |
| 1. Koncesijas, patenti, licences, preču zīmes un tamlīdzīgas tiesības | 8951 | 5951 | 2951 | 5000 | 5000 |
| **Nemateriālie ieguldījumi kopā:** | **8951** | **5951** | **2951** | **5000** | **5000** |
| **II. Pamatlīdzekļi** |  |  |  |  |  |
| 1. Zemes gabali, ēkas un būves un ilggadīgie stādījumi | 8370345 | 8020345 | 7670345 | 7320345 | 6970345 |
| 2. Iekārtas un mašīnas | 2463156 | 2203156 | 2003156 | 1803156 | 1603156 |
| 3. Pārējais pamatlīdzeklis un inventārs | 240595 | 230595 | 220595 | 210595 | 200595 |
| **Pamatlīdzekļi kopā** | **11014096** | **10454096** | **9894096** | **9334096** | **8774096** |
| **III. Ieguldījuma īpašumi** |  | 0 | 0 |  |  |
| **V. Ilgtermiņa finanšu ieguldījumi** |  | **0** | **0** |  |  |
| **Ilgtermiņa finanšu ieguldījumi kopā:** | **11023047** | **10460047** | **9897047** | **9339096** | **8779096** |
| **2. Apgrozāmie līdzekļi** |  |  |  |  |  |
| I.1. Krājumi | 170500 | 173000 | 175000 | 177500 | 180000 |
| **Krājumi kopā:** | **170500** | **173000** | **175000** | **177500** | **180000** |
| **II. Pārdošanai turēti ilgtermiņa ieguldījumi** | 0 | 0 | 0 | 0 | 0 |
| **III. Debitori.** |  |  |  |  |  |
| 1. Pircēju un pasūtītāju parādi | 177000 | 175000 | 170000 | 165000 | 160000 |
| 2. Nākamo periodu izmaksas | 27500 | 28000 | 28500 | 29000 | 29500 |
| **Debitori kopā:** | **204500** | **203000** | **198500** | **194000** | **189500** |
| **IV. Īstermiņa finanšu ieguldījumi** | 0 | 0 | 0 | 0 | 0 |
| **V. Nauda** | **667729** | **779489** | **838081** | **898510** | **1044231** |
| **Apgrozāmie līdzekļi kopā:** | **1102729** | **1155489** | **1211581** | **1270010** | **1413731** |
| **Aktīvu kopsumma:** | **12125776** | **11615536** | **11108628** | **10609106** | **10192827** |

|  |  |  |  |  |  |
| --- | --- | --- | --- | --- | --- |
| **PASĪVS** | **2015.** | **2016.** | **2017.** | **2018.** | **2019.** |
| **1. Pašu kapitāls** |  |  |  |  |  |
| 1.1. Akciju vai daļu kapitāls (pamatkapitāls) | 2541493 | 2541493 | 2541493 | 2541493 | 2541493 |
| 1.2. Rezerves pašu akcijām vai daļām | 1 | 1 | 1 | 1 | 1 |
| 2. Ilgtermiņa ieguldījumu pārvērtēšanas rezerve | 61963 | 61963 | 61963 | 61963 | 61963 |
| 3. Nesadalītā peļņa: |  |  |  |  |  |
| a) iepriekšējo gadu nesadalītā peļņa; | 932959 | 934997 | 937877 | 941657 | 946337 |
| b) pārskata gada nesadalītā peļņa. | 2264 | 3200 | 4200 | 5200 | 6200 |
| **Pašu kapitāls kopā:** | **3538680** | **3541654** | **3545534** | **3550314** | **3555994** |
| **2. Uzkrājumi** |  |  |  |  |  |
| 1. Uzkrājumi atvaļinājumiem un VSAOI | 208426 | 208000 | 208000 | 208000 | 208000 |
| 2. Uzkrājumi šaubīgo debitoru parādiem | 0 | 0 | 0 | 0 | 0 |
| **Uzkrājumi kopā:** | **208426** | **208000** | **208000** | **208000** | **208000** |
| **3. Kreditori** |  |  |  |  |  |
| **I. Ilgtermiņa kreditori** |  |  |  |  |  |
| 1. Aizņēmumi no kredītiestādēm, līzings, citi | 172172 | 82343 | 0 | 0 | 0 |
| 2. Nākamo periodu ieņēmumi | 6974710 | 6552751 | 6130792 | 5708833 | 5286874 |
| 3. Atliktais UIN | 0 | 0 | 0 | 0 | 0 |
| **Ilgtermiņa parādi kopā:** | **7146882** | **6635094** | **6130792** | **5708833** | **5286874** |
| **II. Īstermiņa parādi.** |  |  |  |  |  |
| 1. Aizņēmumi no kredītiestādēm, līzings, citi | 89829 | 89829 | 82343 |  |  |
| 2. Parādi piegādātājiem un darbuzņēmējiem. | 175000 | 170000 | 165000 | 160000 | 155000 |
| 3. Nodokļi un sociālās nodrošināšanas maksājumi. | 235000 | 237000 | 240000 | 243000 | 245000 |
| 4. Pārējie kreditori. | 290000 | 292000 | 295000 | 297000 | 300000 |
| 5. Uzkrātās saistības | 20000 | 20000 | 20000 | 20000 | 20000 |
| 6. Nākamo periodu ieņēmumi. | 421959 | 421959 | 421959 | 421959 | 421959 |
| **Īstermiņa parādi kopā:** | **1231788** | **1230788** | **1224302** | **1141959** | **1141959** |
| **Kreditori kopā:** | **8378670** | **7865882** | **7355094** | **6850792** | **6428833** |
| **Pasīvu kopsumma:** | **12125776** | **11615536** | **11108628** | **10609106** | **10192827** |

3.pielikums

## Plānotās naudas plūsmas pārskats

(pēc netiešās metodes)

| **PASĪVS** | **2015.** | **2016.** | **2017.** | **2018.** | **2019.** |
| --- | --- | --- | --- | --- | --- |
| 1. **Pamatdarbības naudas plūsma** |  |  |  |  |  |
| **1.Naudas plūsma no pamatdarbības** |  |  |  |  |  |
| 1.Peļņa vai zaudējumi pirms ārkārtas posteņiem un nodokļiem | 3500 | 4500 | 5500 | 6500 | 7500 |
| Korekcijas |  |  |  |  |  |
| * pamatlīdzekļu nolietojums | 864746 | 864746 | 846746 | 846746 | 846746 |
| * Izslēgto pamatlīdzekļu neto vērtība | 0 | 0 | 0 | 0 | 0 |
| * uzkrājumu samazinājums/veidošana | 0 | 0 | 0 | 0 | 0 |
| * procentu ieņēmumi | -50 | -50 | -50 | -50 | -50 |
| * procentu maksājumi | 8200 | 5500 | 3000 | 0 | 0 |
| * atzītie ieņēmumi no dotācijām | -421959 | -421959 | -421959 | -421959 | -421959 |
| * nemateriālo ieguldījumu nolietojums | 3799 | 3799 | 3799 | 3799 | 3799 |
| **Peļņa vai zaudējumi pirms apgrozāmo līdzekļu un īstermiņa saistību atlikumu izmaiņu ietekmes korekcijām** | **458236** | **544306** | **455036** | **544306** | **544306** |
| Korekcijas |  |  |  |  |  |
| * debitoru parādu atlikuma pieaugums vai samazinājums | 65 | 1500 | 4500 | 4500 | 4500 |
| * krājumu atlikuma pieaugums vai samazinājums | -487 | -2500 | -2000 | -2500 | -2500 |
| * piegādātājiem un pārējiem kreditoriem parādu atlikuma pieaugums vai samazinājums | 12050 | 1000 | 1000 | 0 | 0 |
| **2.Bruto darbības naudas plūsma** | **469864** | **544306** | **456536** | **546306** | **546306** |
| 1. Izdevumi procentu maksājumiem | -8200 | -5500 | -3000 | 0 | 0 |
| 2. Izdevumi uzņēmuma ienākuma nodokļa maksājumiem | 0 | 0 | 0 | 0 | 0 |
| 3. Nekustamā īpašuma nodoklis | -1236 | -1300 | -1300 | -1300 | -1300 |
| ***3. Pamatdarbības neto naudas plūsma*** | **460428** | **537506** | **452236** | **545006** | **545006** |
| 1. **Ieguldīšanas darbības naudas plūsma** |  |  |  |  |  |
| 1. Radniecīgo vai asociēto sabiedrību daļu vai akciju iegāde | 0 | 0 | 0 | 0 | 0 |
| 2. Ieņēmumi no daļu vai akciju atsavināšanas | 0 | 0 | 0 | 0 | 0 |
| 3. Ieņēmumi no pamatlīdzekļu vai nemateriālo ieguldījumu pārdošanas | 0 | 0 | 0 | 0 | 0 |
| 4. Pamatlīdzekļu un nemateriālo ieguldījumu iegāde | -80965 | -335741 | -311031 | -384207 | -398815 |
| 5. Izsniegtie aizdevumi | **0** | **0** | **0** | **0** | **0** |
| 6. Ieņēmumi no aizdevumu atmaksas | **0** | **0** | **0** | **0** | **0** |
| 7. Saņemtie procenti | **50** | **50** | **50** | **50** | **50** |
| ***Ieguldīšanas darbības neto naudas plūsma*** | **-80915** | **-335691** | **-310981** | **-384157** | **-398765** |
| 1. **Finansēšanas darbības naudas plūsma** |  |  |  |  |  |
| 1. Ieņēmumi no kapitāla līdzdalības daļu ieguldījumiem | 0 | 0 | 0 | 0 | 0 |
| 2. Saņemtie aizņēmumi | 0 | 0 | 0 | 0 | 0 |
| 3. Saņemts avanss ERAF/KPFI projektam | 0 | 0 | 0 | 0 | 0 |
| 4 Izdevumi aizņēmumu atmaksāšanai | 0 | 0 | 0 |  |  |
| 5. Izdevumi nomāta pamatlīdzekļa izpirkumam (līzings) | -89829 | -89829 | -82343 | 0 | 0 |
| 6.Valsts dotācijas PAC iekārtu iegādei | 0 | 0 | 0 |  |  |
| ***Finansēšanas darbības neto naudas plūsma*** | **-105193** | **-90055** | **-82663** | **-420** | **-520** |
| 1. **Ārvalstu valūtu kursu svārstību rezultāts** | 0 | 0 | 0 | 0 | 0 |
| 1. **Pārskata gada neto naudas plūsma** | **274320** | **111760** | **58592** | **160429** | **145721** |
| **Nauda un tās ekvivalentu atlikums pārskata perioda sākumā:** | **393409** | **667729** | **779489** | **838081** | **998510** |
| **Nauda un tās ekvivalentu atlikums pārskata perioda beigās:** | **667729** | **779489** | **838081** | **998510** | **1144231** |

4. pielikums

## Indikatīvais projektu saraksts

| N.p.k. | Projekta nosaukums | Indikatīvā summa (*euro*) | Projekta plānotie darbības rezultāti un to rezultatīvie rādītāji | Plānotais laika posms | | Atbildīgais par projekta īstenošanu (sadarbības partneri) |
| --- | --- | --- | --- | --- | --- | --- |
| Projekta uzsākšanas gads | Projekta realizācijas ilgums |
| 1 | JRS ambulatorās daļas renovācija | 3000000 | renovēti speciālistu kabineti, nomainītas inženiertehniskās komunikācijas, uzlabota vides pieejamība | 2017 | 1,5 gadi | JRS, (Pašvaldība, ES fondi) |
| 2 | JRS 5-stāvu korpusa tehnisko telpu renovācija | 300000 | Renovētas tehniskās telpas (pagrabstāvs) | 2015 | 1 gads | JRS, (Pašvaldība, ES fondi) |
| 3 | JRS 5-stāvu korpusa piebūve | 2500000 | Veikta piebūve 5-stāvu korpusa dienvidu fasādē, izbūvētas papildus palātas, darba telpas, operāciju zāle, uzlabota vides pieejamība | 2018 | 2 gadi | JRS, (Pašvaldība, ES fondi) |
| 4 | bijušās infekciju nodaļas pārbūve par tiesu medicīnas nodaļu, slimnīcas morgu | 300000 | saglabāta esošā ēka, kurā izvietots tiesu med. ekspertīzes birojs, kurš veic arī slimnīcai nepieciešamos patologanatomiskos izmeklējumus | 2016 | 1 gads | JRS, (Pašvaldība, Veselības ministrija) |
| 5 | administrācijas un grāmatvedības ēku renovācija ar siltināšanu | 400000 | uzlaboti darba apstākļi personālam, palielināta ēku energoefektivitāte, samazināti apkures izdevumi | 2016 | 1 gads | JRS, (Pašvaldība, ES fondi) |
| 6 | JRS teritorijas pārplānošana un labiekārtošana ar apgaismojuma un lietus ūdens savākšanas ierīkošanu | 500000 | Sakārtota, apgaismota slimnīcas teritorija, ierīkota lietus ūdens savākšanas sistēma | 2015 | 2 gadi | JRS, (Pašvaldība, ES fondi) |
| 7 | Specializētā medicīnas aprīkojuma un iekārtu iegāde JRS | 4 500 000 | Veikta specializētā aprīkojuma iegāde:  1. Vizuālās diagnostikas iekārtas (tiešās digitalizācijas rentgenogrāfijas iekārtas-3gab; mobīla rtg iekārta 1 gab sonogrāfs–3gab. 1 portatīvais);  2. Videoendoskopija, 2 kompl.;  3. Videobrohoskopija;  4.Endoskopijas iekārtu mazgāšanas automāts  5. Laparaskopiskās ķirurģijas iekārtas 4 kompl.;  6. Mākslīgās plaušu ventilācijas iekārtas reanimācijas nodaļai (Trilogy), 10 gab.;  7. Pacientu novērošanas monitori reanimācijas nod.. – 15 gab;  8. Pacientu transporta rati;  9. Perfuzori 50 gab.;  10. Elektrokardiogrāfijas iekārtas 5 gab.  11. Narkozes iekārtas 4 gab.;  12. Operāciju galdi 4 gab.;  13. Aprīkojums oftalmoloģiskajām operācijām 1 komplekts;  14. Instrumentu komplekti; ķirurģiskajām / traumatoloģiskajām / ginekoloģiskajām / uroloģiskajām/LOR operācijām  15. Elektroencefalogrāfijas iekārta  16. Aprīkojums Patologanatomijas nodaļai un morgam;  17. Datortehnika un programmatūra pārejai uz elektronisko medicīnisko sistēmu  18. Jaundzimušo inkubatori 6 gab.;  19. Jaundzimušo MPV iekārtas, 6 gab.;  20. 300 gultas, 300 naktsskapīši krēsli;  21. Personāla telpu biroja un atpūtas mēbeles, mēbeles procedūru kabinetiem, māsu posteņiem;  22. Telpu uzkopšanas dienesta aprīkojums;  23.Virtuves aprīkojums, trauki ēdināšanai;  24.Veļas mazgātavas aprīkojums. | 2015 | 3gadi |  |

1. Ārstniecības likuma 6.pants. [↑](#footnote-ref-1)
2. Vecumā struktūrā nav ietverti pārvestie un mirušie pacienti [↑](#footnote-ref-2)